Meno, priezvisko, titul, adresa trvalého bydliska, t. č., e-mail

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Názov školy
Adresa

Vec: Žiadosť o poskytovania ústavného práva na vzdelanie.

V postavení zákonného zástupcu môjho syna / dcéry ......... vás ako štatutárneho zástupcu školy žiadam o zabezpečenie poskytovania plnohodnotnej formy vzdelania ako realizácie ustanovenia čl. 42 Ústavy Slovenskej republiky garantujúceho právo na vzdelanie. **Poznamenávam, že testovanie uskutočňované vami požadovanou formou predstavuje invazívny zásah do telesnej integrity ľudského jedinca a v tomto zmysle nevyhnutne podlieha udeleniu jeho výslovného súhlasu alebo súhlasu jeho zákonného zástupcu.** Uvedený zásah je odberom biologického materiálu a poskytovanie ústavou chráneného práva občana na vzdelanie žiadnym spôsobom nemôže byť podmieňované jeho vymáhaním. Na tento účel nižšie uvádzam vymedzenie pojmu testovania v právnom poriadku Slovenskej republiky, z ktorej možno vyvodiť, že jediná možná forma zistenia infekčnosti je použitie niektorej z neinvazívnych foriem získania biologického materiálu, a to meranie teploty, prípadne test zo slín , hoci aj použitie týchto foriem podlieha nižšie uvedenej právnej úprave.

1. Testovanie – právna úprava:

Skutočná definícia testovania je uvedená v zákone č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov (ďalej len „Zákon o zdravotnej starostlivosti“). Zákon o zdravotnej starostlivosti nadobudol platnosť 01.11.2004. Pôvodná úprava testovania bola uvedená v ustanovení § 35 Zákona o zdravotnej starostlivosti, kde bolo uvedené:

§ 35 ods. 1

Odber, testovanie, spracovanie, konzerváciu, skladovanie a distribúciu orgánov, tkanív alebo buniek na účely transplantácie alebo prenosu a vedeckovýskumné ciele môže vykonávať len poskytovateľ na základe povolenia podľa osobitného predpisu (týmto osobitným predpisom je zákon č. 578/2004 Z.z.).

§ 35 ods. 1 písm. c)

Na účely tohto zákona je testovanie vykonávanie sérologických alebo mikrobiologických vyšetrení darcu orgánov, tkanív alebo buniek.

Hore uvedené ustanovenia § 35 boli zo zákona vyňaté a súčasná úprava tejto problematiky odkazuje v Zákone o zdravotnej starostlivosti na osobitný zákon. Týmto zákonom je zákon č. 317/2016 Z. z. o požiadavkách a postupoch pri odbere a transplantácii ľudského orgánu, ľudského tkaniva a ľudských buniek (ďalej len „Transplantačný zákon“). Tu je testovanie definované nasledovne:

§ 1 písm. a)

Tento zákon upravuje požiadavky a postupy na zabezpečenie kvality a bezpečnosti ľudského orgánu pri jeho darcovstve, odbere, testovaní, charakteristike, konzervovaní, distribúcii a transplantácii.

§ 2 ods. 18

Testovanie na účely tohto zákona je vykonávanie laboratórnych testov na vyšetrenie darcu ľudského orgánu, ľudského tkaniva alebo ľudských buniek a mikrobiologické vyšetrenie vzorky spracovaného ľudského tkaniva alebo ľudských buniek.

Z toho vyplýva, že samotný pojem „test“, „testovanie“ je v zmysle našich právnych predpisov, ako aj európskych noriem spojené s darcovstvom orgánu, tkaniva a bunky. Odber vzorky z nosohltana je jednoznačne odberom tkaniva, resp. bunky.

1. Informovaný súhlas:

Na poskytovanie akejkoľvek zdravotnej starostlivosti sa vyžaduje informovaný súhlas pacienta. V tomto prípade sa jedná o moje dieťa. Súhlas ako taký je teda obligatórnou podmienkou, ktorá musí byť nevyhnutne splnená na to, aby poskytovanie zdravotnej starostlivosti, resp. testovania, nebolo v rozpore s právnymi predpismi, a teda aby bol daný medicínsky úkon, resp. lekársky zákrok v súlade s platnými a účinnými právnymi normami. V zmysle zákona č. 576/2004 Z.z. musí byť osoba pred zákrokom primerane informovaná o jeho účele a povahe, ako aj o následkoch a rizikách zákroku. Dotknutá osoba môže svoj súhlas kedykoľvek zrušiť. Zdravotnícky pracovník je povinný informovať pacienta o:

* účele,
* povahe,
* následkoch a rizikách,
* možnostiach voľby a
* rizikách odmietnutia poskytnutia zdravotnej starostlivosti (v našom prípade testovania)

Poučenie sa poskytuje predovšetkým osobe, ktorej sa má zdravotná starostlivosť poskytnúť, ak je spôsobilá na udelenie informovaného súhlasu. Zákon rieši spôsobilosť na udelenie informovaného súhlasu iba nepriamo tým, že definuje, kto nemôže udeliť informovaný súhlas. V súlade s ustanovením § 6 ods. 1 písm. b) hore uvedeného zákona informovaný súhlas udeliť nemôže:

* maloleté dieťa,
* osoba pozbavená spôsobilosti na právne úkony,
* osoba s obmedzenou spôsobilosťou na právne úkony.

Tieto osoby sú v zákone označené ako osoby nespôsobilé udeliť informovaný súhlas. Z toho sa dá potom odvodiť, že osobou spôsobilou udeliť informovaný súhlas je iba plnoletá osoba spôsobilá na právne úkony, teda osoba staršia ako 18 rokov

V tejto súvislosti treba uviesť, že sú aj výnimky, kedy sa informovaný súhlas nevyžaduje, a to v prípade:

* neodkladnej zdravotnej starostlivosti, ak informovaný súhlas nemožno včas získať, možno ho však predpokladať, napríklad ak je pacient v bezvedomí alebo je v šoku  (ako neodkladnú zdravotnú starostlivosť rozumieme zdravotnú starostlivosť, ktorá je poskytovaná pacientovi pri ohrození jeho života, pri náhlej a neznesiteľnej bolesti, pri zmenách správania pacienta, pri ktorých ohrozuje sám seba či okolie a pri pôrode)
* ústavnej starostlivosti, ak ide o osobu, ktorá šíri prenosnú chorobu a ohrozuje tak svoje okolie
* ochranného liečenia uloženého súdom
* ambulantnej alebo ústavnej starostlivosti osoby, ktorá v dôsledku duševnej poruchy ohrozuje seba alebo svoje okolie.

V istých situáciách, ak zákonný zástupca odmietne dať informovaný súhlas a liečba je v záujme pacienta nespôsobilého dať informovaný súhlas, poskytovateľ zdravotnej starostlivosti môže dať návrh na súd. V takomto prípade súhlas súdu nahrádza informovaný súhlas zákonného zástupcu.

Vláda nijakým spôsobom neriešila tento informovaný súhlas a nevyjadrila sa k nemu. Vláda pravdepodobne počíta s tým, že keď je „testovanie“ dobrovoľné, testovaná osoba, ktorá sa podrobí tomuto úkonu, s ním implicitne súhlasí a toto de facto nahrádza informovaný súhlas. Toto je však absolútne nesprávne a nie je v súlade s platnými zákonmi. Testovaná osoba nebola poučená o účele, povahe, následkoch a rizikách, možnostiach voľby a rizikách odmietnutia poskytnutia zdravotnej starostlivosti. Toto vláda, či už úmyselne, alebo z nedbanlivosti opomenula a ani raz to počas svojich tlačových konferencií nespomenula. Otázka informovaného súhlasu nie je uvedená ani na stránkach Ministerstva obrany SR (<https://www.somzodpovedny.sk/>).

1. Záver:

Vychádzajúc z verejných vyjadrení viacerých politických predstaviteľov opatrenia prijaté vládou Slovenskej republiky a Úradom verejného zdravotníctva mali riešiť problém infekčnosti populácie. Tento cieľ a ani účel však predmetné testy podľa dnes už známych a dohľadateľných vedeckých výsledkov preukázateľne nezabezpečujú a nevykazujú. Tento záver jasne potvrdzujú aj výsledky celoplošného testovania  zo záveru minulého roku 2020, ako aj z februára 2021. Možno teda konštatovať, že ani test s pozitívnym výsledkom nie je výsledok svedčiaci o skutočnosti, že je subjekt infekčný.

**Vzhľadom na vyššie uvedené týmto uplatňujem ústavné právo môjho dieťaťa a trvám na poskytovaní vzdelania prezentačnou formou t. j. plnohodnotnou formou vzdelávania. Ako zákonný zástupca dieťaťa odmietam vykonávať akékoľvek invazívne zákroky do telesnej integrity mojej dcéry / syna, a to predovšetkým z toho dôvodu, že ako jeho rodič som povinný dbať o jeho psychické a fyzické zdravie. V tomto zmysle vyhlasujem, že som ochotná akceptovať použitie niektorej z neinvazívnych foriem testovania, a to meranie teploty a / alebo test zo slín alebo kloktania.**

V .............., dňa ...............

\_\_\_\_\_\_\_\_\_\_\_\_\_\_

Podpis